**Nagykereki Községi Önkormányzat 4.**

P o l g á r m e s t e r é t ő l

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ELŐTERJESZTÉS**

*közművelődési közösségi színtér 2025. évi szolgáltatási tervének elfogadása*

A szolgáltatási terv készítését a közművelődési alapszolgáltatások, valamint a közművelődési intézmények és a közösségi színterek követelményeiről szóló 20/2018. (VII. 9.) EMMI rendelet 3. § írja elő.

Az éves szolgáltatási tervnek tartalmaznia kell a biztosított közművelődési alapszolgáltatások keretében tervezett közösségi programok, tevékenységek és folyamatok (a továbbiakban együtt: közösségi tevékenység) megnevezését; a közösségi tevékenység céljának rövid leírását, az egyes közösségi tevékenységek közművelődési alapszolgáltatásokba való besorolását azzal, hogy minden egyes közösségi tevékenység csak egy alapszolgáltatásba sorolható be; a közösségi tevékenység rendszerességét vagy tervezett időpontját és a résztvevők tervezett számát; a helyi lakosság közösségi tevékenységek megtervezésében, megvalósításában és értékelésében való részvételének módjait.

A Nagykereki Könyvtári Információs és Közösségi Hely, Közösségi Színtér dolgozója a 2025. évi szolgáltatási tervet elkészítette, mely az előterjesztés mellékletét képezi.

A fentiek alapján előterjesztem az alábbi

**H a t á r o z a t i j a v a s l a t**- ot

Nagykereki Községi Önkormányzat Képviselő-testülete a Nagykereki Könyvtári Információs és Közösségi Hely, Közösségi Színtér 2025. évi szolgáltatási tervét az előterjesztés melléklete szerinti tartalommal jóváhagyja.

**Felelős:** Zilai Károlypolgármester

**Határidő:** azonnal

Nagykereki, 2025. június 24.

**Zilai Károly**

polgármester